**projektas**

**reg. Nr. T-1**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**Dėl SUTIKIMO PERIMTI VALSTYBĖS TURTĄ PASVALIO RAJONO SAVIVALDYBĖS NUOSAVYBĖN IR JO PERDAVIMO PASVALIO MARIAUS KATILIŠKIO VIEŠAJAI BIBLIOTEKAI**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 ir 2 dalimis, 20 straipsnio 1 dalies 4 punktu bei atsižvelgdama į Lietuvos nacionalinės Martyno Mažvydo bibliotekos 2022 m. sausio 17 d. raštą Nr. SD-22-77 „Dėl sutikimo priimti valstybės turtą“, Pasvalio rajono savivaldybės taryba nusprendžia:

1. Sutikti perimti Pasvalio rajono savivaldybės nuosavybėn savarankiškosioms savivaldybių funkcijoms vykdyti valstybei nuosavybės teise priklausantį, šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį turtą, kurio bendra likutinė vertė 2022 m. sausio 13 d. – 5 074,35 Eur (priedas).

2. Perėmus Pasvalio rajono savivaldybės nuosavybėn sprendimo 1 punkte nurodytą turtą, jį perduoti Pasvalio Mariaus Katiliškio viešajai bibliotekai valdyti, naudoti ir disponuoti juo patikėjimo teise.

3. Įgalioti Pasvalio rajono savivaldybės administracijos direktorių pasirašyti sprendimo 1 ir 2 punktuose nurodyto turto perdavimo ir priėmimo aktus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2022-01-18 tel. 54 114

Suderinta DVS Nr. RTS-4

Pasvalio rajono savivaldybės tarybos

2022 m. vasario d. sprendimo Nr. T1-

priedas

**VALSTYBĖS ILGALAIKIOO MATERIALIOJO TURTO, PERIMAMO PASVALIO RAJONO SAVIVALDYBĖS NUOSAVYBĖN IR PERDUODAMO PASVALIO MARIAUS KATILIŠKIO VIEŠAJAI BIBLIOTEKAI, SĄRAŠAS**

|  |  |  |  |  |
| --- | --- | --- | --- | --- |
| Eil.  Nr. | Pavadinimas | Kiekis (vnt.) | Vieneto įsigijimo vertė (eurais) | Bendra likutinė vertė 2022 m. sausio 13 d. (eurais) |
|  | Kompiuteris HP Z1 Tower G6 ir jo priedai | 1 | 1 694,00 | 1 694,00 |
|  | Virtualios realybės akiniai Pimax 5K Super ir jų komponentai | 1 | 3 380,35 | 3 380,35 |
|  | **Iš viso:** | | | **5 074,35** |

\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl SUTIKIMO PERIMTI VALSTYBĖS TURTĄ PASVALIO RAJONO SAVIVALDYBĖS NUOSAVYBĖN IR JO PERDAVIMO PASVALIO MARIAUS KATILIŠKIO VIEŠAJAI BIBLIOTEKAI**

2022-01-18

Pasvalys

**1. Sprendimo projekto rengimo pagrindas.**

Pasvalio rajono savivaldybės administracijoje gautas Lietuvos nacionalinės Martyno Mažvydo bibliotekos 2022 m. sausio 17 d. raštas Nr. SD-22-77 „Dėl sutikimo priimti valstybės turtą“.

**2. Sprendimo projekto tikslai ir uždaviniai.**

Nacionalinė Martyno Mažvydo biblioteka, įgyvendindama Europos Sąjungos struktūrinių fondų lėšomis bendrai finansuojamą projektą „Gyventojų skatinimas išmaniai naudotis internetu atnaujintose viešosios interneto prieigos infrastruktūroje“, ketina perduoti valstybės ilgalaikį turtą – kompiuterinę įrangą savivaldybių nuosavybėn. Perduodamas turtas skirtas savivaldybės viešųjų bibliotekų veiklai, plėtojant viešosios interneto prieigos paslaugų tiekimą. Tuo tikslu rengiamas Lietuvos Respublikos Vyriausybės nutarimas dėl Valstybės turto perdavimo. Vyriausybės nutarimui priimti būtinas Pasvalio rajono savivaldybės tarybos sutikimas perimti valstybės turtą.

Tuo pačiu sprendimu perimtas Savivaldybės nuosavybėn turtas perduodamas Pasvalio Mariaus Katiliškio viešajai bibliotekai valdyti, naudoti ir disponuoti juo patikėjimo teise.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė